**Regler for Frifond 2017**

*Vedtatt av USFs styre 12.03.2017, gjeldene for 2017*

**1. Om Frifond**

a) Hvert år tildeles USF Frifond-midler fra statsbudsjettet og tippeoverskuddet, via Landsrådet for Norges barne- og ungdomsorganisasjoner (LNU). 5 % av midlene går til USFs administrasjon, resten går til lokallagene.

b) Frifond-midlene skal brukes til å styrke det lokale, frivillige arbeidet. Midlene kan altså ikke brukes til lønn og i utlandet. De kan heller ikke brukes på måter som undertrykker eksisterende frivillighet.

c) Frifond-midlene er årlige midler. Det innebærer at mottatte penger må være brukt opp innen 30. juni året etter.

d) Dette regelverket er en utdypning av LNUs regler for Frifond. Se ellers <http://www.lnu.no/stotteordninger/frifond/organisasjon/retningslinjer/>

**2. Kriterier for å få støtte**

a) Bare lokallag kan få støtte.

b) For å få støtte må lokallaget ha

- registrert minst fem medlemmer under 26 år i 2017.

- levert årsrapportskjema og medlemsbekreftelse for 2016.

- levert rapportskjema for Frifond 2016-17. (gjelder ikke hvis lokallaget ikke mottok støtte).

c) Hvis lokallaget søker prosjektstøtte må eget søknadsskjema være levert (se punkt 3c).

**3. Støttetyper**

Støtten deles i fire typer:

a) Grunnstøtte: Tildeles kr 4 000 automatisk til lokallag som har oppfylt kravene i punkt 2b. Grunnstøtten skal først og fremst brukes på lokallagets ordinære drift.

b) BGP-støtte: For hver gjennomførte og innrapporterte BGP i 2017 får lokallag som har oppfylt punkt 2b automatisk støtte. (I 2017 anslås den til å bli 1500 kr.)

c) Prosjektstøtte:

- I tillegg til å oppfylle kravene i punkt 2b, må egen søknad leveres.

- Søknaden skal inneholde beskrivelse av prosjektet og budsjett (med søknadssum). Det skal framgå hvem prosjektet er for og når det skal være.

- Hvis lokallaget søker om mer enn 10.000 kr må fullstendig lokallagsregnskap for 2016 være levert.

- Lokallag kan søke om følgende:

100 medlemmer eller mer: inntil kr 50 000

30-99 medlemmer: inntil kr 20 000

10-29 medlemmer: inntil kr 10 000

Under 10 medlemmer: inntil kr 5 000

d) Oppstartstøtte: Nyopprettede lokallag får 5.000 kr.

**4. Tildeling**

a) Styret tildeler Frifond-midlene i to tildelinger, samt en eventuell saldering, i tråd med det offentliggjorte regelverket. Alle midler deles ut innen 31. desember.

b) I særskilte tilfeller kan styret la være å tildele støtte til lokallag som oppfyller de formelle kriteriene. Med særskilte tilfeller menes:

- At lokallaget ikke har dokumentert tilstrekkelig at aktiviteten er reell.

- At lokallagets aktivitet ikke er i tråd med formålet bak Frifond.

- At lokallaget er ett av flere lokallag i et lite geografisk område som har blitt unaturlig splittet opp.

I slike tilfeller skal lokallaget ha skriftlig beskjed av styret.

c) Lokallagslederne skal ha skriftlig beskjed via e-post om tildelingen senest en uke etter vedtak. Pengene utbetales senest ti dager etter vedtak.

**5. Rapportering og plikter for lokallaget**

Ved å motta støtte forplikter lokallaget seg til å:

a) Bruke midlene i henhold til regelverket (se spesielt punkt 1b og c).

b) Ha brukt opp pengene innen 30. juni følgende år. Penger som ikke er brukt opp må, uten unntak, betales tilbake.

c) Levere” Rapportskjema for Frifond” innen 10. juli neste år. Det skal rapporteres separat for prosjektstøtte og annen type støtte. For prosjektstøtte må man skrive noen linjer om prosjektet med en kort konklusjon og helst ett bilde. Man skal også sette opp et forenklet regnskap. For andre typer støtte holder det å skrive kort hvordan midlene ble brukt og oppgi tilnærmede summer.

**6. Offentliggjøring**

a) USF plikter å offentliggjøre tildelingen på sjakk.no senest en uke etter at lokallagene har fått beskjed om tildelingen.

b) Klager offentliggjøres bare via styremøtereferatene.

**7. Mistanke om mislighold og kontroll**

Styret forbeholder seg retten til å kontrollere bruken av midlene nøyere dersom det er mistanke om mislighold eller feilbruk. Lokallaget skal ha skriftlig beskjed hvis dette blir aktuelt. Ved mislighold kan et lokallag utestenges fra ordningen. Lokallaget skal da ha skriftlig beskjed.

**8. Frister**

I 2017 er fristene for å ha sendt inn papirene og prosjektsøknader:

1. tildeling: Søndag 6. august

2. tildeling: Søndag 5. november

Dersom dere søker prosjektstøtte husk at dere må registere medlemmer i HyperSys innen prosjektsøknadsfristen.

\*Prosjektsøknader fra 1. tildeling gjelder også i 2. tildeling.

Aller siste BGP søknader sendes innen 17. desember.

**9. Klageadgang**

Lokallag kan klage på en tildeling i to uker etter de har fått brev om tildelingen. Klagen skal være skriftlig. Styret behandler klagen på første møte. Klager skal få skriftlig svar med begrunnelse